Diari Oficial de la Generalitat Valenciana


Sumari del DOGV 2982, del 30-04-1997 (1997/6376)

ORDRE de 10 de març de 1997, de la Conselleria de Medi Ambient, per la qual s'aprova la partió parcial de la forest núm. 94 del Catàleg d'Utilitat Pública de la província de València, denominat «Caleruelo i agregats», pertanyent a l'Ajuntament de la Font de la Figuera i situat al seu terme municipal.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2982

Data del DOGV
:   30-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6376


Data del document
:   10-03-1997

Organisme emissor
:   Conselleria de Medi Ambient

Tipus de document
:   Ordre

ORDRE de 10 de març de 1997, de la Conselleria de Medi Ambient, per la qual s'aprova la partió parcial de la forest núm. 94 del Catàleg d'Utilitat Pública de la província de València, denominat «Caleruelo i agregats», pertanyent a l'Ajuntament de la Font de la Figuera i situat al seu terme municipal.   
Examinat l'expedient de la partió parcial de la forest núm. 94 del Catàleg d'Utilitat Pública de la província de València, denominat «Caleruelo i agregats», que s'ha tramitat segons la legislació vigent; vistos els informes tècnics i jurídics que s'hi troben, de conformitat amb allò disposat en els articles 126 i 127 del vigent Reglament de Forests de 22 de febrer de 1962, als quals fa referència l'article 112 del Reglament de 16 de maig de 1995 de la Llei 3/93 Forestal de la Comunitat Valenciana,  
ORDENE  
Article 1  
Aprovar la partió parcial de la forest núm. 94 del Catàleg d'Utilitat Pública del terme municipal de la Font de la Figuera, dels propis d'aquest ajuntament, d'acord amb les actes, registre topogràfic i plànols que figuren en l'expedient.  
Article 2  
Reconéixer com de propietat particular els terrenys compresos dins del perímetre, definit per l'itinerari constituït pels piquets següents:  
Partint de l'Al, se segueix a l'A2, A3, A4, AS, AS-1, AS-2, A6, A6-1, AS, A8-1, A8-2, A9, A9-1, A9-2, A9-3, A9-4, A9-5, A18, A19, A20, A21, A22, A23, A24, A25, A36, A37, A38, A39, A39-1, A39-2, A39-3, A39-4, A47a, A39-5 (que coincideix amb la fita núm. 17 de la fitació de la forest del Catàleg d'Utilitat Pública núm, 85 del terme municipal d' Almansa), A48, A49 i es tanca el perímetre amb l'Al.  
Aquest perímetre té dues línies notables, com són les A25 i A36, que coincideix amb les parts de les fites 64-65 de la fitació del perímetre exterior de la forest i la constituïda pels piquets A39-4, A47a, A39-5 que coincideix amb la partió del terme municipal d'Almansa.  
Dins d'aquest perímetre hi ha un xicotet enclavament no reivindicat i el perímetre exterior del qual ha quedat definit per les estaquetes núm. A41, A41-a, A41-b, A41-c, A43, A44, A45, A46, A46-a, A46-b, A46-c, 23 i A41. Aquesta superfície es reconeix com propietat de l'ajuntament de Font de la Figuera i forma part de la forest d'utilitat pública núm. 94, constituint allò que es denomina parcel·la III.  
Article 3  
Denegar la reclamació sobre la propietat d'uns terrenys, formulada durant el període de vista de l'expedient pel Sr. José Gómez Biosca, per la qual cosa d'acord amb allò establit en l'article 127.5 del Reglament de Forests, queda esgotada la via administrativa i expedita la via judicial.  
Article 4  
Denegar la reclamació sobre la propietat d'uns terrenys formulada per la Sra. Carmen Biosca Fayos, ja que complint l'article 1.233 del Reglament de Forests, els qui no hagen presentat els documents justificants del seu dret dins del termini dels 45 dies següents a les publicacions a què es refereix l'article 97, no podran presentar-los en l'expedient de partió ni formular, per tant, dins el termini esmentat, reclamació sobre propietat, sense perjudici del seu dret a seguir el procediment establit en els articles 128 i 129, del mencionat reglament.  
Article 5  
Que es modifiquen les dades que, sobre aquesta forest, figuren en el catàleg de forests d'utilitat pública de la província de València i se substituïsquen per les següents:  
Província: València.  
Número del catàleg: 94.  
Nom: Caleruelo i agregats.  
Terme municipal: Font de la Figuera.  
Pertinença: Ajuntament de la Font de la Figuera.  
Límits  
Parcel·la I  
Nord: Terme d'Enguera.  
Est : Propietats particulars del terme de Mogente.  
Sud : Via fèrria i propietats particulars.  
Oest: Terme d'Almansa.  
Parcel·la II  
Nord: Propietats particulars del terme de Font de la Figuera.  
Est: Propietats particulars.  
Sud: Propietats particulars.  
Oest: Terme d'Almansa.  
Parcel·la III  
Els límits a tots els vents són propietats particulars del terme municipal de la Font de la Figuera.  
Descripció de vores  
Parcel·la I  
Perímetre exterior  
Partint de la fita alçada en aquesta partió núm. A39-4, situada en el límit entre Almansa i la Font de la Figuera, se segueix cap al NE, mantenint el límit amb Almansa. S'hi troben les fites núm. 5, 6, 7, 8, 9, 10, 11, 12, 13, 14, 15 i 16 de la fitació de la forest del Catàleg d'Utilitat Pública núm. 94.  
La fita 16 és trifinia, Almansa, Enguera i la Font de la Figuera.  
Es continua per la línia de la fitació, fites, 16, 22, 21 i 20, línia que delimita Enguera amb la Font de la Figuera.  
La fita 20 és trifinia, Enguera, Mogente i la Font de la Figuera.  
El límit amb Mogente està determinat per les fites 20, 275, 274, 273, etc. correlatives fins la 229.  
A partir de la fita 229 i cap al SW la forest limita amb propietats particulars i el ferrocarril. La línia de fitació s'identifica per les fites núm. 229, 2, 3, 4, etc., correlatives fins la 28, A, B, C, D, 29, F, G, 30, H, L, F, 31, K, 32, 33, etc. correlatives fins la 62, 63 i 64.  
A partir de la 64 s'alcen en aquesta partió els punts A36, A37, A38, A39, A39-1, A39-2, A39-3 i A39-4 en el límit amb Almansa.  
Els terrenys que es van definir en els partions practicats anteriorment (aprovats per Ordre ministerial de 8 de març de 1872, la partió parcial per Ordre ministerial de 4 de desembre de 1918 i la fitació per Ordre ministerial de 4 de desembre de 1918) com enclavats, dins de la forest, han quedat sense cap modificació i estan integrats en la parcel·la I.  
Parcel·la II  
Perímetre exterior  
Partint de la fita 1 de la fitació de la forest del Catàleg d'Utilitat Pública núm. 94, se segueix a la 2 i d'aquesta a l'A-39-5 de la partió, que coincideix amb la fita núm. 17 de la fitació de la forest del Catàleg d'Utilitat Pública núm. 85 d'Almansa, seguint amb l'A48, A49, A1, A2, A3, A4, A5, A5-1, A5-2, A6, A6-1, A8, A8-1, A8-2, A9, A9-1, A9-2, A9-3, A9-4, A9-5, A18, A19, A20, A21, A22, A23, A24 i A25, seguint per les 65, 66, etc., consecutius de la fitació de la forest del Catàleg d'Utilitat Pública núm. 94 fins la 99, coincident amb la núm. 1.  
Parcel·la III  
Perímetre exterior  
Està definit pels punts de la partió núm. A41, A41-a, A41b, A41-c, A43, A44, A45, A46, A46-a, A46-b, A46-c, 23 i A41.  
Cabudes  
Parcel·la I  
Cabuda pública: 2.487,4895 ha  
Cabuda privada: 81,6250 ha  
Cabuda total: 2.569,1145 ha  
Parcel·la II  
Cabuda pública i total: 321,6000 ha  
Parcel·la III  
Cabuda pública i total: 6,5581 ha  
Cabuda total de la forest:  
Cabuda pública: 2.815,6476 ha  
Cabuda privada: 81,6250 ha  
Cabuda total: 2.897,2726 ha  
Article 6  
Que es duguen a terme les accions oportunes per a gestionar la modificació en la inscripció registral actual de la forest d'acord amb els nous límits i cabudes.  
Article 7  
Que el més prompte possible, que es procedisca a la fitació de la forest.  
Article 8  
D'acord amb allò establit en l'article 128 del Reglament de Forests de 22 de febrer de 1962, podran impugnar aquesta ordre les persones afectades que hagen intervingut com a part en l'expedient de partió, davant la jurisdicció contenciosa administrativa, si es plantegen qüestions relatives al domini o a la possessió de la forest o qualsevol altra de naturalesa civil.  
Abans de la interposició, s'ho farà saber a aquesta conselleria de conformitat amb allò disposat en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
DISPOSICIÓ ADDICIONAL  
La partió aprovada mitjançant aquesta ordre prevaldrà sobre allò establit en la partió aprovat per Ordre ministerial de 8 de març de 1872, la partió parcial per Ordre ministerial de 4 de desembre de 1918, i la fitació per Ordre ministerial de 4 de desembre de 1918.  
DISPOSICIÓ FINAL  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.  
València, 10 de març de 1997  
El conseller de Medi Ambient,  
JOSÉ MANUEL CASTELLÁ ALMIÑANA